
הכנסת העשרים
מושב שלישי
<פרוטוקול מס' 764>
מישיבת ועדת הכספים
יום ראשון, כ"ב בתמוז התשע"ז (16 ביולי 2017), שעה 13:25
<סדר היום:>
<הצעת חוק לתיקון פקודת מס הכנסה (מס' [220]), התשע"ו-2016 - חלק מפיצול (למעט ס' 3 ו-4(ב))>
נכחו:

<חברי הוועדה:> 
משה גפני – היו"ר
<מוזמנים:> 
	מנהל תחום בכיר מפקח ארצי מקצועית, רשות המסים, משרד האוצר
	–
	עופרי שליו

	ממונה חקיקה, רשות המסים, משרד האוצר
	–
	גיא גודלמן

	מנהל אגף בכיר מקצועית, רשות המסים, משרד האוצר 
	–
	רולנד עם שלם

	יועצת משפטית, לשכת רואי חשבון 
	–
	עדי גרינבאום

	יו"ר ועדת המיסים, לשכת רואי חשבון 
	–
	ג'ק בלנגה

	מתמחה, מח' יעוץ וחקיקה, משרד המשפטים 
	–
	ניצן מעין


<ייעוץ משפטי: >
אייל לב ארי
<רכזת תחום פרלמנטרי בכיר:>
אילנה זינאתי
<רישום פרלמנטרי:>
רמי בן שמעון
<הצעת חוק לתיקון פקודת מס הכנסה (מס' [220]), התשע"ו–2016 - חלק מפיצול (למעט ס' 3 ו-4(ב)),  מ/1003>
<היו"ר משה גפני:>
אני מחדש את הישיבה. אנחנו בסעיף האחרון בסדר-היום. אין לי הסבר למה אני עובד ביום ראשון ולמה אני מכנס פה את החברים. אני מתנצל בפניכם, אבל זה כנראה טבע שאני לא אתגבר עליו.
הצעת חוק לתיקון פקודת מס הכנסה (מס' [220]), התשע"ו–2016. דנו בחוק הזה. דובר על הנוסח שיובא לוועדה, שיהיה בהסכמה עם הגופים. מי מציג את החוק וההסכמות?
<רולנד עם שלם:>
אכן הנוסח שהוגש בזמנו נוסח אחרי הסכמות.

<היו"ר משה גפני:>
זה הנוסח הזה?

<רולנד עם שלם:>
כן. מאז עשו עוד כמה ישיבות כדי ללבן כמה דברים ויש לנו עוד כמה תיקונים קלים, אבל אני חושב שהגענו ברוך השם להסכמות, אז נוכל לקדם את הנושא.

<היו"ר משה גפני:>
בבקשה. מי מקריא?

<גיא גולדמן:>
"החלפת סעיף 64
1.
במקום סעיף 64 לפקודת מס הכנסה  (להלן – הפקודה), יבוא:

"חברת בית
64.
(א)
בסעיף זה – 



"הכנסה חייבת" – לרבות שבח כמשמעותו בחוק מיסוי מקרקעין;



"זכות" – זכות בחבר בני אדם, כהגדרתה בסעיף 103;



"חברת בית" – חברת מעטים כמשמעותה בסעיף 76,  שמתקיימים בה כל 



אלה:




(1)
מספר בעלי המניות בה אינו עולה על 20; לעניין זה, היה 




תאגיד שקוף בעל מניות בחברה, יראו כל אחד מבעלי הזכויות 




בתאגיד השקוף כבעל מניות בחברה.".

<היו"ר משה גפני:>
אתה יכול בבקשה להסביר מה מטרת החוק, אחרי שדיברנו. אתה יכול להגדיר מה אנחנו רוצים בחוק הזה? בבקשה.

<רולנד עם שלם:>
בפקודת מס הכנסה קיים סעיף 64 שמטפל בנושא שנקרא חברות בית שמאפשר, במקרים מסוימים, שהחברה תהיה שקופה לצרכי מס ומי שישלם את המס אלה בעלי המניות של אותה חברה. הסעיף מאוד ישן בפקודה הקיימת כרגע. בתיקון פה אנחנו מתקנים את הסעיף, להבהיר הרבה דברים ולסדר אותו, אבל לא משנים את התפיסה. תפיסה היא שיש אפשרות למי שרוצה, בהתאם לתנאים מסוימים, להפוך את החברה לשקופה לצרכי מס.
<גיא גולדמן:>
הסדרי המס דומים מאוד למה שנעשה לגבי חברה משפחתית בתיקון 197.
<היו"ר משה גפני:>
החוק עצמו הוא חוק ישן מאוד, כן?

<רולנד עם שלם:>
הסעיף הקיים הוא מאוד לקוני. עושים סדר בבלגן. לא משנם את התפיסה.
<היו"ר משה גפני:>
במה  זה שונה ממשפחתי?
<רולנד עם שלם:>
אחד התנאים בזכאות בוא שבעלי המניות הם מאותה משפחה, הם קרובי משפחה. פה זה עולם אחר. פה בעלי המניות לא חייבים להיות קרובי משפחה. נדרש שהחברה תעסוק בנדל"ן, מחזיקה נדל"ן, משכירה נדל"ן, ואז מאפשרים להעלות את הרווחים או ההפסדים מהנדל"ן לחברה למעלה או לבעלי המניות לצורך הקיזוז הפנימי או לצורך המיסוי של הכנסות החברה. 
חברה משפחתית היא רק לבעלי מניות שהם קרובי משפחה. פה אין חובה שבעלי המניות יהיו קרובי משפחה, החובה פה היא שהעיסוק של החברה יהיה בתחום הנדל"ן.

<אייל לב ארי:>
הדמיון הוא השקיפות. הייחוס של הכנסות החברה לבעלי המניות.

<ג'ק בלנגה:>
החוק מאפשר לעשות השקעות במקרקעין על ידי אנשים שהם לא קרובי משפחה כאילו אין חברה, לצורך העניין. השינוי המהותי ביותר הוא שעד היום אפשר היה להיכנס ולצאת הזה באופן חופשי ותכנוני המס היו מאוד יצירתיים, וכרגע הם סוגרים את האפשרות הזאת. זה השינוי הכי מהותי בחוק.

<אייל לב ארי:>
זה בדומה למה שעשו בחברות המשפחתיות. הותרה פעם אחת כניסה או יציאה וזהו.

<היו"ר משה גפני:>
יש דברים שלא הגעתם עליהם להסכמה?
<ג'ק בלנגה:>
יש דברים שעדיין דורשים ליבון והובטח לי מרשות המיסים שזה - - -

<היו"ר משה גפני:>
אז תעיר כשנגיע לזה.

<גיא גולדמן:>

"לעניין זה יראו כבעל מניות אחד בחברה:



(א)
אדם וקרובו, כהגדרתו בסעיף 76(ד)(1);".
לבקשת הלשכות אנחנו משנים לפסקאות (1) ו-(2) בסעיף 88 לעניין הגדרת קרוב. זו בעצם הרחבה: כולל דודים ואחיינים.



"(ב)
קיבוץ שיתופי וקיבוץ מתחדש כהגדרתם בסעיף 54, או במושב שיתופי 


כמשמעותו בסעיף 61 או במושב עובדים כהגדרתו בתקנות האגודות השיתופיות 


(סוגי אגודות), התשנ"ו–1995.".
שינינו פה מחברים לקיבוץ. הייתה פה טעות טכנית.


"(2)
אין בין בעלי המניות בחברה תאגיד שקוף שיש באפשרותו לבחור בכל שנת מס 

את אופן המיסוי שלו;".
<היו"ר משה גפני:>
מה זה תאגיד זר?

<גיא גולדמן:>
תאגיד שקוף.

<ג'ק בלנגה:>
זה נוסח קודם. המילה "זר" ירדה.

<גיא גולדמן:>
אנחנו קוראים עכשיו מהנוסח המעודכן.

<ג'ק בלנגה:>
אין לו אותו.

<היו"ר משה גפני:>
נמחק "זר". הלאה.
<אייל לב ארי:>
לגבי ההגדרה של מושב עובדים, צריך למצוא לזה פתרון כי לא מפנים להגדרה בתקנות בחקיקה ראשית.

<גיא גולדמן:>
נפנה לתקנות מכוח חוק.

<היו"ר משה גפני:>
רגע. אתם תצטרכו להגיד על איזה סעיף מדובר. הלאה לסעיף (3).

<גיא גולדמן:>
רגע. יש לנו פה תוספת לבקשת הלשכות, לשכת עורכי הדין שלדעתי אין לה פה נציג - - -
<ג'ק בלנגה:>
אני הנציג. לא צריך - - -

<גיא גולדמן:>
אז אני מקריא את התוספת שלבקשתם. הפסקה הזאת, פסקה (2): "אין בין בעלי המניות בחברה תאגיד שקוף שיש באפשרותו לבחור בכל שנת מס את אופן המיסוי שלו;". ויש פה הקלה מסוימת, ואני מקריא אותה: 

"ואולם פסקה זו לא תחול על אגודה שיתופית חקלאית כמשמעותה בסעיף 62 - -

<איל לב ארי:>
רגע. אגודה שיתופית חקלאית?
<גיא גולדמן:>
כן. היא תאגיד שקוף.

<היו"ר משה גפני:>
תמשיך.

<גיא גולדמן:>
- - ובלבד שיודיע בכתב למנהל בתוך 30 יום ממועד הקמת חברת הבית - -
<ג'ק בלנגה:>
יש לי הצעה. הרי הנוסח הזה מודפס כבר, אפשר להדפיס לו אותו, חבל שהוא יכתוב.

<היו"ר משה גפני:>
אבל אני רוצה לדעת מה סוכם. תקריא, בבקשה.

<ג'ק בלנגה:>
יקריא, אבל שיהיה מולך.
<היו"ר משה גפני:>
הוא כותב, אבל תעביר את מה שהודפס.

<גיא גולדמן:>
- - או רכישתה על אחד משני אלה ולא תהיה רשאית לחזור בה מהודעתה:".
<היו"ר משה גפני:>
זה ממש ארוך?

<גיא גולדמן:>
זה עוד מעט נגמר. זה (א) ו(ב) קצרים.

<היו"ר משה גפני:>
למה לא הבאתם לנו קודם?

<גיא גולדמן:>
זה לבקשת לשכת עורכי הדין - - -

<ג'ק בלנגה:>
זה היה ביום חמישי בלילה.

<גיא גולדמן:>
"(א)
בחירתה כדינה מתחילת שנת המס בה נתנה ההודעה ואילך, יהיה כדין שותפות;

(ב)
בחירתה כדינה מתחילת שנת המס בה נתנה ההודעה ואילך, לא יהיה כדין שותפות.".

<היו"ר משה גפני:>
למה אי אפשר היה להכין את זה קודם? אנחנו מחכים עם החוק הזה כבר כמה חודשים. זה מקשה עלינו מאוד שמביאים את זה רק עכשיו.
<גיא גולדמן:>
זה בשביל להגיע להסכמות.
<ג'ק בלנגה:>
אדוני, הנוהג הוא, בדרך כלל, שכשאתה קובע את הישיבה אז אנחנו מתכנסים להסכמות.
<היו"ר משה גפני:>
בסדר. אבל אני לא יכול לקבוע ישיבה רק כדי שתתכנסו.
<אייל לב ארי:>
- - - אחרי הסכמות קודמות.

<היו"ר משה גפני:>
אנחנו חיכינו לנוסח. הנוסח הגיע, שמנו אותו על סדר-היום, לא חשוב מה שהיה בדרך. תשתדלו להביא את זה קודם. אנחנו רוצים ללמוד את זה ואנחנו רוצים שזה יהיה על השולחן. אחרי זה משרד האוצר בבג"ץ אומר שמקבלים מאיתנו נוסחים ברגע האחרון.
<גיא גולדמן:>
אדוני, יש מספר שינויים כאלה. הם קטנים.
<היו"ר משה גפני:>
אני חוזר על בקשתי. אם אפשר, אלא אם מדובר על זה שאנחנו עושים פה חקיקה בבליץ, יכול להיות פעם אחת שאנחנו עושים חוק שצריך לעבור מהר. אבל זו חקיקה רגילה. הלאה. תקרא את (3).
<גיא גולדמן:>
"(3)
החברה עוסקת רק בהחזקה, במישרין, או בעקיפין, כאמור בפסקה (4)(ב)-(ג), של בניינים                    או קרקע אשר הושלמה בניית בניין עליה בתוך ארבע שנים - -

<ג'ק בלנגה:>
חמש.

<גיא גולדמן:>
הסכמנו - - -

<רולנד עם שלם:>
כן, כן.

<גיא גולדמן:>

- - בתוך חמש שנים ממועד תחילת החזקת החברה בקרקע - - 

<היו"ר משה גפני:>
אם הייתי יועץ משפטי בוועדה הייתי אומר ליושב-ראש לעצור את הדיון. אבל אתה איש עדין.

<גיא גולדמן:>

- - לעניין זה-"השלמת בניה" – השלמת בניית מבנים ששטחם הכולל 70% - -

<היו"ר משה גפני:>
- - - לפני חודשים היה את הדיון הזה - - -

<אייל לב ארי:>
אני גם לא מבין.

<היו"ר משה גפני:>
שאלתי, לפני ששמתי את זה בסדר-היום: האם יש נוסח. אמרתם לי שכן. פתאום מתברר שאין.

<גיא גולדמן:>
היו בקשות, אדוני.

<היו"ר משה גפני:>
אין לי טענות. אני בא בטענות רק לעצמי. אני קובע סדר-יום אחרי שאני מברר שהנוסח קיים - - -

<אייל לב ארי:>
אני בא בטענות לעצמי עכשיו לאחר הערת היושב-ראש.

<היו"ר משה גפני:>
אתה לא צריך לבוא בטענות, אני נושא באחריות. אני הייתי צריך לא לקבוע את זה. לחכות עד שיהיה נוסח מלא. לא חשוב, הלאה.

<גיא גולדמן:>
- - "לעניין זה-"השלמת בניה" – השלמת בניית מבנים ששטחם הכולל 70% לפחות              מהשטח הניתן לבניה לפי התכנית החלה עליהם.".

<אייל לב ארי:>
לפי האינטונציה אני מבין שיש שינוי.  
<גיא גולדמן:>
לא משמעותי.

<היו"ר משה גפני:>
תגיד. אם יש שינוי, תגיד. אני לא רוצה - - -

<גיא גולדמן:>
ברור. כרגע אין שינוי, אני מתחיל להקריא את (4).
<היו"ר משה גפני:>
בסדר.
<גיא גולדמן:>
"(4)
כל נכסיה  הם אחד או יותר מאלו:
(א)
בניינים או קרקעות כאמור בפסקה (3), או מזומנים המשמשים אותה לרכישת       בניינים, ובלבד שלא יוחזקו  המזומנים בחברה תקופה העולה על 12 חודשים מתום שנת המס בה הושקעו או נוצרו בחברה;".
לבקשת לשכת רואי החשבון אנחנו מוסיפים תוספת: "וכן מזומנים בשל רווחים שאם חולקו, היה חל עליהם האמור בסעיף קטן - - -

<היו"ר משה גפני:>
לא הבנתי מה זה.

<גיא גולדמן:>
תסביר, ג'ק.

<ג'ק בלנגה:>
אם נשאר כסף בחברה מדמי שכירות, הוא לא יפריע לה להיות חברת בית. רשות המיסים מבקשת בחוק הזה שכל הנכסים יהיו רק נדל"ן, אז קבענו מנגנונים שאם יש מזומן שעומד, תוך כמה זמן צריך להשקיע אותו. הוסכם בנוסף שאם יש דמי שכירות שנתקבלו, למרות שלא משקיעים אותם בנדל"ן, הם לא יפריעו לחברה להישאר חברת בית.
<אייל לב ארי:>
מתעלמים מהם.

<היו"ר משה גפני:>
בגלל שזה דמי שכירות.
<ג'ק בלנגה:>
אלה מזומנים שכבר מוסו לפי הסעיף הזה והם תמיד לא יפריעו. זו התוספת הזו.

<היו"ר משה גפני:>
יש בזה היגיון.

<גיא גולדמן:>
"וכן מזומנים בשל רווחים שאם חולקו, היה חל עליהם האמור בסעיף קטן (ב)(1) להגדרה.". 

<רולנד עם שלם:>
לסעיף. לא ל הגדרה.

<אייל לב ארי:>
זו בעצם פסקה.

<גיא גולדמן:>
אנחנו בתוך הגדרת חברת בית.
<ג'ק בלנגה:>
הסעיף האומר שאם המזומנים האלה מחולקים, בעצם הם לא חייבים במס. אין לזה משמעות.
<היו"ר משה גפני:>
הלאה.
<גיא גולדמן:>
את פסקה (ד) אנחנו מורידים, בעצם מאחדים אותה עם (ב) ומפשטים את (ב). אנחנו מקצרים את (ב). 
<היו"ר משה גפני:>
איזה (ד) הורדתם?

<גיא גולדמן:>
בהמשך.

<אייל לב ארי:>
- - - הוא יורד, נכנס בשינוי נוסח לתוך (ב).

<גיא גולדמן:>

"(ב)
מניות, בחברה שמיום התאגדותה מתקיימים בה כל התנאים להגדרה "חברת 

בית" בחוק זה.


(ג)
מניות, אשר נרכשו באיגוד מקרקעין, כמשמעותו בחוק מיסוי מקרקעין, ובלבד 

שהרכישה הביאה להחזקה של יותר מ-50% מאמצעי השליטה, כהגדרתם בסעיף 88,  

באיגוד.".

<ג'ק בלנגה:>
מיום התאגדותה זה לא מה שהוסכם.
<גיא גולדמן:>
אתה חוזר ל-(ב)?

<ג'ק בלנגה:>
כן. כי ברגע שאיחדת, אז מניות בחברה שמתקיימים בה כל התנאים להגדרת חברת בית בחוק זה, לא מיום התאגדותה. נניח שיש לי חברה שלפני 5 שנים התחילה להיות חברת בית, אז הוצאת אותה החוצה. אז לא מיום התאגדותה.

<אייל לב ארי:>
חברה שמתקיימים בה כל התנאים להגדרת חברת בית.
<היו"ר משה גפני:>
אז מה התשובה למה שהוא אומר?

<רולנד עם שלם:>
אתה מתכוון על חברות בית לפני תיקון החוק? הוותיקות?
<ג'ק בלנגה:>
נניח שמישהו מחזיק היום חברה שהתחילה רק לפני 5 שנים להיות חברת בית, אז היא כרגע בחוץ.
<עופרי שליו:>
 הכוונה שרכשת - - -

<ג'ק בלנגה:>
אני מדבר על (ב). לא על (ג).

<עופרי שליו:>
הכוונה היא שרכשת אותה כחברת בית, לאו דווקא אם היא הייתה מאז ומתמיד, גם בידי מי שמכר לך, כחברת בית - - -
<ג'ק בלנגה:>
זה ב-(ג). אני מסתכל על (ב) כרגע. כתוב: "מניות בחברה שמיום התאגדותה מתקיימים בה כל התנאים להגדרת חברת בית". אז צריך לא מיום התאגדותה.
<עופרי שליו:>
יש שתי סיטואציות: או שאתה הקמת את החברה ויכול להיות שאתה רכשת.

<ג'ק בלנגה:>
יכול להיות שהקמתי חברה רגילה לפני 30 שנה, ולפני 5 שנים הפכתי להיות חברת בית. אז עכשיו הוצאת החוצה. בית שמחזיקה בבית, הוצאת אותה החוצה עכשיו.

<היו"ר משה גפני:>
לא הבנתי. מלפני 30 שנה יש לך חברה - - -
<ג'ק בלנגה:>
חברה רגילה. החוק פעם אפשר להיכנס לחברת בית בשלים יותר מאוחרים. עכשיו סוכם שאם הבית, וגם הבית בית, אז זה יתאפשר. כרגע הנוסח השאיר רק את אלה שנולדו ככאלה ולא מי שהפכו לכאלה. אנחנו חושבים שגם אלה שהפכו עד היום, צריך להשאיר אותם.
<היו"ר משה גפני:>
מה אתם אומרים?

<רולנד עם שלם:>
אם אתה בנוסח הישן, בהוראת המעבר התנאי הזה לא חל עליך.
<גיא גולדמן:>
אתה נהנה מההסדר הישן.
<רולנד עם שלם:>
בלי המגבלות האלה.

<ג'ק בלנגה:>
בהסדר הישן לא ברור אם חברת בת - - -

<היו"ר משה גפני:>
איפה זה כתוב?

<גיא גולדמן:>
בהוראות מעבר בסוף הנוסח.

<ג'ק בלנגה:>
בהוראות המעבר לא ברורות חגבי חברות בנות אם הן בפנים או לא.

<עופרי שליו:>
בחוץ. היום, כל האחזקה שלך בבניינים במישרין.
<ג'ק בלנגה:>
אני מבין. אז מה קורה עם חברה שלא מיום התאגדותה היא כזאת וב-5השנים האחרונות היא כזאת?
<רולנד עם שלם:>
מה אתה רוצה? שביום הרכישה היא חברת בית?
<ג'ק בלנגה:>
אני חושב שצריך להוריד את עניין "התאגדותה" כאן. ברגע שמתקיימים כל התנאים, אז מה זה משנה?
<היו"ר משה גפני:>
תבדקו את זה. אני לא יכול להחזיק את כל חברי הוועדה להקשיב לדיון הזה.
<גיא גולדמן:>
סיימנו עם (ג) ואת (ד) מחקנו.
<היו"ר משה גפני:>
יש הערה לגבי הנושא הזה. תצטרכו לתת תשובה ולישיבה הבא להביא נוסח.
<גיא גולדמן:>
"(5)
לגבי חברה תושבת חוץ, היא תאגיד שקוף גם במדינה או במדינות בהן היא 
תושבת;
(6)
על החברה לא חל חוק לעידוד השקעות הון, ואולם פרק שביעי 1 לחוק האמור יכול שיחול          עליה;".
<אייל לב ארי:>
זה השכירויות.

<גיא גולדמן:>
נכון, זה השכירויות. אנחנו מוסיפים פה לעניין הטבות מס הניתנות גם ליחיד כיוון שהטבות שניתנות רק לחברה זה לא רלוונטי לגביה.

<אייל לב ארי:>
מה אתה רוצה לכתוב, על יחיד?

<גיא גולדמן:>
לא. יכול שזה יחול עליה לעניין הטבות מס הניתנות גם ליחיד. הרי חברת בית ממוסה כיחיד.

"(7)
החברה ביקשה להיחשב כחברת בית, בהודעה שעליה חתמו כל בעלי מניותיה ושנמסרה            לפקיד השומה בתוך שלושה חודשים מיום התאגדות החברה;

"רווחי חברת בית" – רווחים שמקורם בהכנסה החייבת של חברת הבית בשנות ההטבה, 

בתוספת הכנסתה הפטורה ממס, בניכוי הפסדים שנוצרו בחברת הבית בשנות ההטבה 

ובהפחתת המס החל על בעל המניה בשל ההכנסה, אם שולם על ידי החברה והיא לא    

חייבה אותו בהתאם;

"שנות ההטבה" – שנות המס שבהן החברה היא חברת בית;

"תאגיד שקוף" – חבר בני אדם שרווחיו והפסדיו מיוחסים לבעלי הזכויות בו.
(ב)
הכנסתה החייבת והפסדיה של חברת בית יחשבו, מיום התאגדותה, כהכנסתם    החייבת 
והפסדיהם של בעלי מניותיה, בהתאם לחלקם בזכויות לרווחי חברת הבית, ויחולו הוראות אלה:
(1)
רווחי חברת הבית שחויבו בשיעורי המס של יחיד לפי סעיף זה וחולקו,                                                       בין בתקופה שבה החברה הייתה חברת בית ובין לאחר שחדלה להיות חברה כאמור, יראו אותם כאילו לא חולקו;
(2)
לעניין מקדמות של בעל מניות, כאמור בסעיף 175, יצורף חלקו היחסי הכנסתה החייבת של חברת הבית למחזור המהווה בסיס למקדמות;
(3)
ניתן לגבות את המס על הכנסת חברת הבית, לרבות המקדמות, הן                 מחברת הבית והן מבעלי המניות, בגובה המס החל על חלקם היחסי ברווחיה של חברת הבית;
(4)
הפסדים שהיו לבעל מניות לפני שנות  ההטבה אינם ניתנים לקיזוז כנגד הכנסתה של חברת הבית;".

<ג'ק בלנגה:>
צריך להיות פה "הכנסתה החייבת".

<גיא גולדמן:>
"(5)
במכירת מניה של חברת בית או של חברה שהיתה חברת בית יחולו הוראות אלה:".
<ג'ק בלנגה:>
או חוק מיסוי מקרקעין, לפי העניין.

<גיא גולדמן:>
אמרנו שלא.

<רולנד עם שלם:>
בהכנסה חייבת - - -

<ג'ק בלנגה:>
לא, לא. זה מכירת המניות.

<רולנד עם שלם:>
בסעיף הקודם, הכנסה חייבת זה לאחר קיזוז הפסדים. אז הפסדים שהיו לבעל המניות לפני שנות ההטבה אינם - - -

<ג'ק בלנגה:>
- - - הכנסה חייבת של חברת הבית. לחברת הבית יש הכנסה חייבת, ואז היא עולה – אני מבין את הבעיה, אבל יש הכנסה חייבת בתאגיד קודם. זו לא הכנסה בכל מקרה.

<רולנד עם שלם:>
בסדר.

<היו"ר משה גפני:>
אתה הבנת מה שהם מדברים?
<אייל לב ארי:>
אני הבנתי את החייבת של - - -

<היו"ר משה גפני:>
לא. מה עכשיו - - -

<ג'ק בלנגה:>
אנחנו עדיין ב-(4).

<אייל לב ארי:>
עדיין ב-(4)?

<ג'ק בלנגה:>
כן. הוא חזר לזה. הוא רצה להוריד את החייבת. השארנו את החייבת. אנחנו ב-(5), פה אמרנו להוסיף את חוק מיסוי מקרקעין.

<עופרי שליו:>
בסוף אמרנו שלא צריך.

<רולנד עם שלם:>
איפה אתה, ג'ק? זה איגוד?
<ג'ק בלנגה:>
זה איגוד, כן.

<עופרי שליו:>
אם זה איגוד, חל בעצם 88. עם כל ההוראות - - -
<ג'ק בלנגה:>
לא יפחת מהתמורה - - -

<עופרי שליו:>
סעיף 7א לחוק מיסוי מקרקעין שולח אותך - - - לפקודה - - -

<היו"ר משה גפני:>
בסדר. אנחנו מקבלים את מה שאתה אומר. אם יש בעיה – אבל לפי מה שאתה אומר, אז אין בעיה.
<גיא גולדמן:>
"(5)
במכירת מניה של חברת בית או של חברה שהיתה חברת בית יחולו     הוראות אלה:
(א)
לעניין סעיף 88, יופחת מהתמורה לגבי מוכר המניה ומהמחיר                                            המקורי לגבי הרוכש, סכום השווה לחלק הרווחים שחויבו בשיעורי המס של יחיד לפי סעיף זה, שהצטברו בחברה ולא חולקו עד למועד מכירת המניה, שיחסו לכלל הרווחים שחויבו והצטברו כאמור הוא כיחס חלקה של המניה הנמכרת בזכויות לרווחי חברת הבית שחויבו בשיעורי המס של יחיד לפי סעיף זה לכלל הזכויות לרווחיה שחויבו בשיעורי המס כאמור; לעניין זה, "רוכש" – לרבות מי שרכש מניות מחברת הבית;".

לבקשת לשכת רואי החשבון אנחנו מוסיפים: "או שהוקצו לו מניות על ידי חברת הבית". אנחנו גם נתקן את זה במקביל בחברה המשפחתית, סעיף 64א(א)(7)(א).

<אייל לב ארי:>
כשנגיע - - -

<גיא גולדמן:>
"(ב)
הוראות סעיף 94ב לפקודה זו וסעיף 71א לחוק מיסוי מקרקעין לא יחולו  לגבי רווחים שחויבו בשיעורי המס של יחיד לפי סעיף זה;".

אנחנו נבקש להוסיף פסקה. את מה שרואים עכשיו כ-(ג), נהפוך לפסקה (1). אני מקריא:

"(1)
לעניין חישוב רווח ההון, ייווסף לתמורה של המוכר  סכום                             בגובה ההפסדים שיוחסו למוכר בשנות ההטבה; בסעיף קטן זה, "הפסדים" – סכום השווה להכנסה החייבת שיוחסה למוכר המניה בניכוי הפסדים שיוחסו לו בשנות ההטבה, ובלבד שהוא סכום שלילי;".
עכשיו אנחנו מוסיפים פסקה מספר (2).

<היו"ר משה גפני:>
מה זה מספר (2)?

<גיא גולדמן:>
אמרתי שסעיף קטן (ג) - - -

"(2)
הפסדים שטרם קודדו על ידי המוכר עובר למועד מכירת המניה  – רשאי המוכר לקזזם כנגד רווח ההון בשל מכירת המניה.".

גם בחברה משפחתית אנחנו נתקן את זה.
<ג'ק בלנגה:>
רווח ההון הריאלי?
<גיא גולדמן:>
"(1)
על אף הוראות פקודה זו, יחולו לעניין שומה, השגה וערעור, הוראות אלה:

(א)
נקבעה לחברת בית שומה, רשאי פקיד השומה, על אף הוראות פקודה זו, לקבוע    

את שומתו של בעל מניות או לתקנה בהתאם לשומת חברת הבית, בתוך שנתיים מתום 

שנת המס שבה נקבעה שומת החברה או במועד שבו רשאי הוא לשום את הכנסתו של בעל 

המניות, לפי המאוחר;".
<ג'ק בלנגה:>
פה ביקשנו תוך שנה. כדי שלא ייווצר מצב שמגיעים ל-7-6 שנים.

<היו"ר משה גפני:>
לא בתוך שנתיים?

<ג'ק בלנגה:>
אנחנו ביקשנו תוך שנה וזה עדיין נשאר פתו.

<היו"ר משה גפני:>
מה אתם אומרים?

<עופרי שליו:>
שנה זה זמן קצר מדי.
<היו"ר משה גפני:>
שנה זה זמן קצר מדי, ושנתיים זה זמן ארוך מדי – אז שנה וחצי. כך עשינו בחוק הקודם.
<ג'ק בלנגה:>
גם ככה כמעט שנתיים. זה שוטף פלוס שנתיים כרגע. זה כמעט להגיע ל-7-6 שנים.
<היו"ר משה גפני:>
שנה וחצי.

<רולנד עם שלם:>
שנתיים זה לבחון את ההשלכות של השומה.
<ג'ק בלנגה:>
הבנתי. יש לך שומה. שנה וחודשיים לא מספיק?
<גיא גולדמן:>
זו פעם ראשונה שאנחנו שומעים את ההערה הזאת. כל מה שביקשת, התחשבנו.
<ג'ק בלנגה:>
אמרתי את זה בארוחת הבוקר.

<רולנד עם שלם:>
אפשר להשאיר את זה שנתיים. זה עוזר לנו - - -
<ג'ק בלנגה:>
אני חושב שזה ארוך מאוד.

<רולנד עם שלם:>
אתה יודע שאת רוב התיקונים - - -

<היו"ר משה גפני:>
הצעתי פשרה. תדברו ביניכם ובישיבה הבאה תגידו בדיוק. הלאה.
<גיא גולדמן:>
יש ישיבה נוספת, כבוד? 

<היו"ר משה גפני:>
אתה רוצה שאני אצביע על מה שאני לא יודע?

<גיא גולדמן:>
מה אתה לא יודע? אפשר - - -

<היו"ר משה גפני:>
לא יודע כלום. אין לי נוסח מסודר. גיא, עם כל הכבוד, אמרו לי שיש נוסח מוסכם. אם היה נוסח מוסכם, הייתי מצביע. אנחנו לא הולכים לשום מקום. אין תכנית להחליף אותי כיושב-ראש הוועדה בטווח הנראה לעין. חוץ מזה יש פה דברים שאתם צריכים גם להשלים.

<רולנד עם שלם:>
זה לא קשור לשנתיים?
<היו"ר משה גפני:>
השנתיים היינו חותכים עכשיו. אם היה נוסח רגיל והייתה מחלוקת אז היינו - - -
<רולנד עם שלם:>
ברור.

<היו"ר משה גפני:>
אני דווקא חושב שאתם צודקים בעניין של השנתיים אבל הצעתי פשרה. אם זה היה הנושא, היינו עכשיו דנים על השנתיים וגם הוא היה רוצה לסיים את זה עכשיו. אבל אנחנו לא שם.

<גיא גולדמן:>
אמרנו בתוך שנתיים מתום שנת המס שבה נקבעה שומת החברה או במועד שבו רשאי הוא לשום את הכנסתו של בעל המניות, לפי המאוחר.


"(ב)
חברת הבית רשאית להשיג או לערער על השומה שנקבעה לה בהתאם 


להוראות   סעיפים 150 או 153, לפי העניין; בעל המניות רשאי להשיג או לערער 


על ייחוס הכנסתה החייבת או הפסדיה של חברת הבית ועל השפעת השומה                       


שנקבעה לחברת הבית על הכנסתו, אך לא על השומה שנקבעה לחברת הבית;

(7)
הוראות חלק ה'2, למעט הוראות סעיפים 104, 104א, 104ב(א) עד (ג) ו-104ד עד 

104ז, לא יחולו על חברת בית.
(ג)
חדל להתקיים בחברת בית, בתוך שנת המס, תנאי אחד או יותר מהתנאים המנויים 
בהגדרה "חברת בית" שבסעיף קטן (א), תחדל החברה מלהיות חברת בית מתחילת שנת המס שבה 
חדל להתקיים בה התנאי האמור, לעניין זה לא יראו כאילו חדלו התנאים כאמור בפסקאות (3) ו-
(4) להתקיים, או כאילו לא התקיימו, לפי העניין, בכל אחד מהמקרים הבאים:

(1)
אם מכרה חברת הבית בניינים במהלך שנת המס ועד תום השנה לא היו ברשותה 

בניינים או מזומנים כאמור בפסקה (4) ובמהלך שנת המס העוקבת, רכשה בניינים כאמור 

בפסקה (4)(א) או נכסים המפורטים בפסקאות (4)(ב)-(ג).

(2)
אם מכרה חברת הבית בניינים במהלך שנת המס ועד תום השנה לא היו ברשותה 

בניינים או מזומנים כאמור בפסקה (4) ובמהלך שנת המס העוקבת התפרקה החברה.".

<היו"ר משה גפני:>
כן.

<גיא גולדמן:>
את הפסקה השלישית אנחנו מוחקים לבקשת הלשכות.

<היו"ר משה גפני:>
מוחקים את (3)? טוב.

<ג'ק בלנגה:>
מי ביקש למחוק את זה?

<גיא גולדמן:>
בתיאום עם לשכת עורכי הדין.

<ג'ק בלנגה:>
למה? אצלי זה לא מחוק.

<היו"ר משה גפני:>
תבדוק אתם. אני חייב לסיים. תבדוק אתם, בינתיים מחקנו אלא אם תבוא בשמם. דבר אתם. אתם נעתרתם לבקשת לשכת עורכי הדין, אתם מוחקים.

<גיא גולדמן:>
כן, בתיאום. הייתה פגישה ביום חמישי.

<היו"ר משה גפני:>
בסדר. הוא לא מבין למה, אז הוא ידבר אתם.

<גיא גולדמן:>
אפשר את כל השינויים להפוך.

<היו"ר משה גפני:>
אם אפשר להגיע להסכמה, עדיף. אם אי אפשר להגי על הסכמה, אנחנו נכריע בישיבה הבאה.

<גיא גולדמן:>
"(ד)
חברת בית רשאית להודיע לפקיד השומה, לא יאוחר מחודש לפני תחילת שנת מס פלונית, 
שהיא חוזרת בה מבקשתה להיחשב חברת בית;".

<ג'ק בלנגה:>
פה ביקשתי שזה יהיה בחתימה של כל בעלי המניות, כמו בכניסה.

<היו"ר משה גפני:>
מה זאת אומרת?

<ג'ק בלנגה:>
בשביל להיכנס לחוק, צריכים כל בעלי המניות לחתום. אז אמרתי שביציאה גם שיידעו את כל בעלי המניות. זה לא מצב - - -

<היו"ר משה גפני:>
אם אחד לא מסכים?

<ג'ק בלנגה:>
אז אי אפשר לצאת מחברת בית כי אולי הוא נכנס להשקעה שזה התנאי, שהיא חברת בית.

<היו"ר משה גפני:>
מה אתם אומרים?

<גיא גולדמן:>
אדוני, אם בכל מקרה אתה שולח אותנו לדיונים נוספים עם הלשכות - - -
<היו"ר משה גפני:>
אני לא שולח אתכם. מצדי אל תדונו אתם.

<גיא גולדמן:>
מבחינתנו הגענו להסכמות בנוסח שמונח קרוב לשנתיים על שולחן הוועדה. שנה וחצי. אז אם אנחנו שומעים פה הערות חדשות - - -

<היו"ר משה גפני:>
מתי הגיע הנוסח?

<איל לב ארי:>
שנה.
<גיא גולדמן:>
לפני שנה.
<רולנד עם שלם:>
תחזור על ההערה של ג'ק. ג'ק, מה רצית? אני רוצה להתקדם.
<היו"ר משה גפני:>
הוא בסדר. במקום לדבר ציוניות, הוא מדבר על הסעיף.

<גיא גולדמן:>
חברת בית רשאית להודיע לפקיד השומה – מה רצית?

<ג'ק בלנגה:>
כמו בכניסה: בחתימה של כל בעלי מניותיה.

<רולנד עם שלם:>
אין בעיה.
<היו"ר משה גפני:>
טוב. ככה מתקדמים. הנוסח שלהם מוכן שנה?

<גיא גולדמן:>
שנה. עבר קריאה ראשונה בינואר 2016 - - -
<אייל לב ארי:>
לא, לא - - -

<היו"ר משה גפני:>
תגיד לי את האמת, אני רוצה לדעת, היה נוסח לפני שנה - - -
<אייל לב ארי:>
אני לא אגיד דבר - - -

<היו"ר משה גפני:>
אני רוצה שתגיד את הכול. היה נוסח לפני שנה.

<אייל לב ארי:>
הנוסח המעודכן שנמצא בפני הוועדה הובא לוועדה לפני שנה, בשעות הלילה לפני הדיון, ואז התקיים דיון.

<היו"ר משה גפני:>
חרי זה התקיים דיון. מה קרה אחרי זה? אני עצרתי את הדיונים? מה היה?
<אייל לב ארי:>
אז נעצרו הדיונים.

<היו"ר משה גפני:>
בסדר. אני אשם.

<אייל לב ארי:>
אתה לא אשם. אתה קובע את סדר-היום.

<היו"ר משה גפני:>
אז קבעתי את סדר-היום באופן כזה שהחוק הזה נדחה. אני רוצה לסיים אותו.

<אייל לב ארי:>
זו לא שאלה של אשמה. זו שאלה של סמכות ושאלה של - - -
<ג'ק בלנגה:>
אני חושב שהדברים שנשארו הם דברים קטנים מאוד ואפשר לעשות הצבעה היום אם תרצה.
<היו"ר משה גפני:>
אני לא אסכים לזה. אני לא אסכים באופן עקרוני, לא שיש לי בעיה עם החוק – החוק בסדר. אני רוצה לשנות בו כמה דברים, אבל החוק בסדר. אבל תשמע, זה יום ראשון, אין פה את חברי הוועדה. בכל אופן זה חוק חשוב, אז אם היה נוסח והכול היה מוסכם וחברים היו רואים את הנוסח, אז אפילו אם הפ לא כאן אני מצביע.
אין נוסח. תביאו נוסח מוסכם. אין לי טענות. אני היום אתכם. תביאו נוסח ואני אצביע. אני לא אסכים לרטרואקטיבי, אגב. אתם יודעים את זה. אבל אני אצביע על זה.

<גיא גולדמן:>
גם עם זה אפשר להתקדם. אנחנו לא רואים - - -
<היו"ר משה גפני:>
בסדר גמור. אני לא נכנס לזה בגלל שאני רוצה לסיים פה בסעיף 64א. אני רוצה שתביאו נוסח לישיבה הבאה ואנחנו, בעזרת השם, נצביע עליו אם אין בעיות. את הרטרואקטיבי תורידו.
<גיא גולדמן:>
מוכנים להוריד.
<היו"ר משה גפני:>
תורידו. תבואו עם נוסח - - -
<אייל לב ארי:>
שהנוסח יהיה מחוק.

<היו"ר משה גפני:>
אני אסביר ברחל בתך הקטנה. אתם לא חייבים לקבל את מה שהגופים אומרים. אני אף פעם לא אמרתי את זה. אני אמרתי שתגיעו אתם להסכמות. אם יהיה צורך להכריע במשהו, אני לא רואה פה חילוקי דעות מהותיים. אני מבקש שתביאו בלי הרטרואקטיבי. אם תביאו עם זה, יתחיל דיון על זה. דיון כזה יכול להיות ארוך ומיותר.

אם אתם מגיעים להסכמה, להביא נוסח שאנחנו רק מצביעים עליו. מקריאים את התיקונים ומצביעים. לשם אני חותר להגיע. אין לנו נוסח עכשיו, יש לנו עדיין דיבורים, אמנם על דברים קטנים, מלבד הרטרואקטיבי שזה באמת כבר אז היה נראה לי לא טוב. תביאו נוסח ונצביע עליו. בעזרת השם.

<גיא גולדמן:>
"(ה)
חברה שחדלה להיות חברת בית, לא תוכל לשוב ולבקש להיות חברת בית.".
<היו"ר משה גפני:>
מה זה?

<גיא גולדמן:>
זאת אומרת שאי אפשר לזגזג. חברה שחדלה להיות לא תוכל לשוב - - -

<היו"ר משה גפני:>
לא יכולה לחזור חזרה.

<איל לב ארי:>
זה מעשה אחד בכניסה ומעשה אחד ביציאה.
<היו"ר משה גפני:>
התקבלה דעתו שכל אלה שנמצאים בכניסה צריכים להיות - - -
<אייל לב ארי:>
חתימת כל בעלי המניות. באותה דרך שהם נכנסו, באותה דרך שייצאו.

<היו"ר משה גפני:>
נסכם כדלהלן. אני לא מכריח אתכם, אני אף פעם לא הכרחתי לשבת עם הגופים. אבל אם לא יושבים עם הגופים ולא מגיעים אתם להסכמה, מתחיל פה הדיון. אם מתחיל פה הדיון, אז כמובן חלק נשמע למה שהם אומרים, חלק נשמע למה שאתם אומרים.

זה שאתם יושבים יחד זה מאפשר לסיים את החקיקה במהירות רבה יותר וכל מה שנלווה לזה. להוציא את מה שאני אמרתי. תגיעו להסכמה אתם, הנה מה טוב. לא תגיעו להסכמה, אני מניח שתגיע, אבל אם לא תגיעו – תביאו את חילוקי הדעות לפה ונכריע בהם.

אני מקווה שלא נגיע לזה. אני מקוו שתבואו עם נוסח שנצביע עליו, להקריא את השינויים שנעשו בעקבות הדיון הזה ונצביע על הנוסח הזה. זאת המטרה.
<רולנד עם שלם:>
אני רוצה בהזדמנות הזו, כבוד היושב-ראש, להודות לג'ק על הממלכתיות.
<היו"ר משה גפני:>
כן, גם בשמי.

<רולנד עם שלם:>
על ההבנה ועל שיתוף הפעולה.

<היו"ר משה גפני:>
הנה, אתה רואה?

<ג'ק בלנגה:>
תודה רבה. זה הדדי.
<היו"ר משה גפני:>
כל הכבוד.

<הישיבה ננעלה בשעה 14:00.>
[image: image1.png]